CELEX: 32018D0300
Language: lt
Date: 2018-01-11 00:00:00
Title: 2018 m. sausio 11 d. Komisijos įgyvendinimo sprendimas (ES) 2018/300 dėl pateikto bendro atitinkamų valstybių narių pasiūlymo pratęsti Atlanto vandenyno krovinių vežimo geležinkeliais koridorių atitikties Europos Parlamento ir Tarybos reglamento (ES) Nr. 913/2010 5 straipsniui (pranešta dokumentu Nr. C(2018) 51)

28.2.2018   
            
            
               LT
            
            
               Europos Sąjungos oficialusis leidinys
            
            
               L 56/60
            
         KOMISIJOS ĮGYVENDINIMO SPRENDIMAS (ES) 2018/300
   2018 m. sausio 11 d.
   dėl pateikto bendro atitinkamų valstybių narių pasiūlymo pratęsti Atlanto vandenyno krovinių vežimo geležinkeliais koridorių atitikties Europos Parlamento ir Tarybos reglamento (ES) Nr. 913/2010 5 straipsniui
   
      
         (pranešta dokumentu Nr. C(2018) 51)
      
   
   (Tekstai autentiški tik ispanų, portugalų, prancūzų ir vokiečių kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. rugsėjo 22 d. Europos Parlamento ir Tarybos reglamentą (ES) Nr. 913/2010 dėl konkurencingo krovinių vežimo Europos geležinkeliais tinklo (1), ypač į jo 5 straipsnio 6 dalį,
   kadangi:
   
               (1)
            
            
               remdamosi Reglamento (ES) Nr. 913/2010 5 straipsnio 5 dalimi, už vežimą geležinkeliais atsakingos Vokietijos, Ispanijos, Prancūzijos ir Portugalijos ministerijos nusiuntė Komisijai ketinimų protokolą, kurį ji gavo 2017 m. kovo 6 d. Ketinimų protokole siūloma pratęsti Atlanto vandenyno krovinių vežimo geležinkeliais koridorių iki Valongo terminalo, Saragosos, La Rošelio ir Sen Nazero (Nantas);
            
         
               (2)
            
            
               Komisija išnagrinėjo šį pasiūlymą pagal reglamento 5 straipsnio 6 dalį. Jos nuomone, pasiūlymas atitinka reglamento 5 straipsnį dėl toliau nurodytų priežasčių;
            
         
               (3)
            
            
               pasiūlyme atsižvelgiama į reglamento 4 straipsnyje nustatytus kriterijus. Krovinių vežimo geležinkeliais koridorius pratęsiamas trijų valstybių narių (Ispanijos, Prancūzijos ir Portugalijos) teritorijose, tačiau kuriant koridorių dalyvauja iš viso keturios valstybės narės. Naujos jungtys pagerins krovinių vežimo geležinkeliais koridoriaus ir kitų transporto rūšių integravimą. Pratęstas koridorius bus sujungtas su Viduržemio jūros krovinių vežimo geležinkeliais koridoriumi Saragosoje; užtikrinamas abiejų krovinių vežimo geležinkeliais koridorių tarpusavio suderinamumas ir suderinamumas su TEN-T tinklu. Naujos koridoriaus atkarpos atitinka TENT-T tinklo ribas, nes naujos atkarpos iki Saragosos ir Sen Nazero (Nantas) yra pagrindiniame tinkle, nauja atkarpa iki La Rošelio yra visuotinio tinklo dalis, o nauja atkarpa iki Valongo terminalo yra TEN-T pagrindinio tinklo Porto transporto mazgo pasiekiamumo zonoje;
            
         
               (4)
            
            
               transporto rinkos tyrimo, kurį atliko krovinių vežimo geležinkeliais koridoriaus valdyba, rezultatai rodo, kad, pratęsus koridorių, Atlanto vandenyno krovinių vežimo geležinkeliais koridoriui tenkantis tarptautinio geležinkelių transporto srautas padidėtų, taip pat nuolat didėtų vežimo geležinkeliais dalis. Tokio transporto rūšies pakeitimo socialinė ir ekonominė nauda bus didelė, nes mažės išmetamo anglies dioksido ir spūsčių keliuose. Nutiesus jungtį su Viduržemio jūros krovinių vežimo geležinkeliais koridoriumi Saragosoje, autonominės Aragono ir Navaros sritys taip pat bus įtrauktos į koridoriaus pasiekiamumo zoną. Atlikus rinkos tyrimą apskaičiuota, kad pratęsus koridorių būtų toliau plėtojamas krovinių vežimo geležinkeliais eismas: krovinių vežimo geležinkeliais tarp Portugalijos ir trijų Ispanijos autonominių sričių – Madrido, Navaros ir Aragono – dalis padidėtų iki 60 % 2050 m., palyginti su 28 % 2010 m. Tai atitiktų planus bendrą geležinkeliais pervežamų krovinių tonų skaičių padidinti šešis kartus. Panašiai, jungtys su uostais ir terminalais Sen Nazere (Nantas), La Rošelyje ir Valonge padidintų koridoriaus naudą: būtų lengviau naudotis skirtingomis transporto rūšimis ir padidėtų poreikis naudotis koridoriumi, taigi didėtų Europos krovinių vežimo geležinkeliais konkurencingumas;
            
         
               (5)
            
            
               kaip nurodyta ketinimų protokole, buvo tariamasi su valdyba ir pareiškėjais – jie koridoriaus pratęsimui pritarė;
            
         
               (6)
            
            
               šiame sprendime nustatytos priemones atitinka Reglamento (ES) Nr. 913/2010 21 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   2017 m. kovo 6 d. gautame ketinimų protokole dėl Atlanto vandenyno krovinių vežimo geležinkeliais koridoriaus pratęsimo iki Valongo terminalo, Saragosos, La Rošelio ir Sen Nazero (Nantas) pateiktas pasiūlymas, kurį Komisijai atsiuntė už vežimą geležinkeliais atsakingos Vokietijos, Ispanijos, Prancūzijos ir Portugalijos ministerijos, atitinka Reglamento (ES) Nr. 913/2010 5 straipsnį.
   2 straipsnis
   Šis sprendimas skirtas Vokietijos Federacinei Respublikai, Ispanijos Karalystei, Prancūzijos Respublikai ir Portugalijos Respublikai.
   
      Priimta Briuselyje 2018 m. sausio 11 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 276, 2010 10 20, p. 22.